CELEX: 62015TN0278
Language: sk
Date: 2015-06-01 00:00:00
Title: Vec T-278/15 P: Odvolanie podané 1. júna 2015: Európska služba pre vonkajšiu činnosť (ESVČ) proti rozsudku Súdu pre verejnú službu z 18. marca 2015 vo veci F-51/14

7.9.2015   
            
            
               SK
            
            
               Úradný vestník Európskej únie
            
            
               C 294/72
            
         Odvolanie podané 1. júna 2015: Európska služba pre vonkajšiu činnosť (ESVČ) proti rozsudku Súdu pre verejnú službu z 18. marca 2015 vo veci F-51/14
   (Vec T-278/15 P)
   (2015/C 294/87)
   Jazyk konania: francúzština
   
      Účastníci konania
   
   
      Odvolateľka: Európska služba pre vonkajšiu činnosť (ESVČ) (v zastúpení: S. Marquardt a M. Silva, splnomocnení zástupcovia)
   
      Ďalší účastník konania: KL (Brusel, Belgicko)
   
      Návrhy
   
   Odvolateľka navrhuje, aby Všeobecný súd:
   
               —
            
            
               zrušil rozsudok Súdu pre verejnú službu Európskej únie (tretia komora) z 18. marca 2015 vo veci F-51/14,
            
         
               —
            
            
               vyhovel návrhom podaným na súde prvého stupňa,
            
         
               —
            
            
               zaviazal ďalšieho účastníka odvolacieho konania na náhradu trov konania.
            
         
      Odvolacie dôvody a hlavné tvrdenia
   
   Na podporu svojho odvolania odvolateľka uvádza šesť odvolacích dôvodov, z ktorých sa niektoré týkajú hodnotiaceho systému a iné systému povyšovania.
   
               —
            
            
               O hodnotiacom systéme
               
                           1.
                        
                        
                           Prvý odvolací dôvod je založený na porušení článku 43 Služobného poriadku úradníkov, pravidiel týkajúcich sa rozdelenia dôkazného bremena, zákazu rozhodnúť ultra petita a práv odvolateľky na obranu.
                        
                     
                           2.
                        
                        
                           Druhý odvolací dôvod je založený na prekročení hraníc súdnej kontroly. Odvolateľka tvrdí, že Súd pre verejnú službu v napadnutom rozsudku viackrát prekročil hranice svojej kontroly a zdá sa, že mu chcel uložiť prijať určitý hodnotiaci systém.
                        
                     
                           3.
                        
                        
                           Tretí odvolací dôvod je založený na nesprávnom právnom posúdení pokiaľ ide o nedostatok objektivity nevyčísliteľného hodnotiaceho systému a porušenia článku 43 Služobného poriadku úradníkov.
                        
                     
         
               —
            
            
               O systéme povyšovania
               
                           4.
                        
                        
                           Štvrtý odvolací dôvod je založený na porušení zákazu rozhodnúť ultra petite a práv odvolateľky na obranu.
                        
                     
                           5.
                        
                        
                           Piaty odvolací dôvod je založený na porušení pravidiel týkajúcich sa rozdelenia dôkazného bremena.
                        
                     
                           6.
                        
                        
                           Šiesty odvolací dôvod je založený na nesprávnom právnom posúdení pokiaľ ide o porušenia článku 45 Služobného poriadku úradníkov odvolateľkou.